شاهلیق یا تک حاکیمیت‌لی‌لیک (Monarxiya ) _ ائله بیر ایداره ائتمه فوْرماسی‌دیر کی، بۇرادا عالی حاکیمیت وطنداشلارین ایراده‌سیندن وابسته اوْلمایاراق تام و یا قیسماً بیر موطلق دؤولت باشچی‌سینین (ایمپیراتور، کرال، سولطان، پادشاه، شاه، خان و ...) الینده جمع لشمیش‌دیر. عادتاً، پادیشاه حاکمیّتی عؤمورلوک‌دور و نسیل‌دن-نسیله اؤتورولور. لاکین مالزی و بیرلشمیش عرب امیرلیکلرینده امیر ۵ ایل مدتینه سئچیلیر. ۲۰۱۱-جی ایلده دۆنیا سیاسی نقشه‌سینده ۴۴ حؤکمدارلیق وار ایدی: ۱۴-اۆ آسیادا، ۱۲-ی اوروپادا، ۳-اۆ آفریقادا، ۱-ی اوقیانوسیادا. اوْنلانین آراسیندا بیر ایمپیراتورلوغو، کرال‌لیقلار، کنیازلیقلار، هرسوقلوقلار، سولطان‌لیقلار، امیرلیکلر، پاپ شهر-دؤولتی اوْلان واتیکان وار.